**Obrtničko-industrijska škola u Imotskom sudjelovala u organizaciji Bridž turnira**

****

U Imotskom je, u organizaciji Bridge kluba "Imotski tref , održana zanimljiva kartaška igra koja razvija logiku, kombinatoriku, komunikaciju i koncentraciju, te uči donošenju odluka i povjerenju.

U realizaciji ove manifestacije sudjelovali su:

učenici **Obrtničko-industrijske škole u Imotskom** (Mia Jažić, Josipa Pojatina, Petar Bekavac, Vice Rašić, Ante Juroš, Maja Vidoš, Karmen Šušnjar, Topić Ivan i Rajić Mateo – konobari i kuhari), s mentorima **Rafaelom Lozom i Mirkom Tolićem**, **Turistička zajednica Imotski** te veliki broj zaljubljenika u bridž igru s područja Imotske krajine.

****

U tri dana natjecanja, održanog u prostorijama Srednjoškolskog centra u Imotskom, nastupilo je više od 150 sudionika turnira.

Pored tradicionalnih parskih turnira “Modro jezero“ i “Crveno jezero“, odigrano je i sedmo Klupsko timsko prvenstvo Jadrana.

Par Vilić / Mašić osvojio je parski turnir "Modro jezero".

Turnir "Crveno jezero osvojio je par Jančić / Radić.

Sedmo Klupsko timsko prvenstvo Jadrana osvojila je ekipa Rijeke.

**Učenici Obrtničko-industrijskoj školi u Imotskom (konobari i kuhari) pobrinuli su se za organizaciju bogatog domjenka za sve sudionike ove manifestacije.**

**Mladi ugostitelji tom su se prigodom, na oduševljenje prisutnih gostiju, pokazali kao izuzetno vješti i srdačni domaćini.**

****